ທະຫານສະຫະລັດ ຈຸສຸດທ້າຍ ອອກຈາກອິຣັກ (ເບິ່ງສະໄລດ໌)
.ສົງຄາມ​ໃນ​ອີຣັກ ​ໄດ້​ເລີ່​ມຂຶ້ນ​ໃນ​ປີ 2003 ​ໂດຍ​ການ​ຈູ່ໂຈມຢ່າງວ່ອງໄວ ເພື່ອ​ໂຄ່ນ​ລົ້ມ​ຈອມ​​ຜະ​​ເດັດ​ການ ຊັດ​ດາມ ຮູ​ສ​ເຊ​ນ.
ຂະບວນລົດບັນທຸກພວກທະຫານສະຫະລັດຈຸສຸດທ້າຍໄດ້ອອກຈາກອີຣັກ ແລະເຂົ້າໄປຍັງ ຄູເວດ ພວກລົດທະຫານຈຸສຸດທ້າຍທີ່ບັນທຸກພວກທະຫານຫລາຍຮ້ອຍຄົນໄດ້ ຂ້າມຊາຍແດນເວ ລາ 7:38 ໂມງເຊົ້າ ທີ່ຍັງເຫລືອທະຫານພຽງສອງຮ້ອຍ ຄົນທີ່ຢູ່ພາຍໃຕ້ສະຖານທູດສະຫະ ລັດໃນນະຄອນຫລວງແບກແດດ ການຖອນກໍາລັງທະຫານສະຫະລັດໄດ້ສິ້ນສຸດລົງຫລັງຈາກສົງຄາມເກືອບ ເກົ້າປີ ທີ່ຍັງຜົນໃ ຫ້ທະຫານສະຫະລັດເສຍຊີວິດ 4,500 ຄົນ ພ້ອມທັງ ຊາວອີຣັກຫຼາຍສິບພັນຄົນ ຕະຫຼອດ ທັງຄ່າໃຊ້ຈ່າຍອີກຫລາຍຮ້ອຍພັນລ້ານໂດລາ ສົງຄາມໃນອີຣັກ ໄດ້ເລີ່ມຂຶ້ນໃນປີ 2003 ໂດຍການຈູ່ໂຈມຢ່າງວ່ອງໄວ ເພື່ອໂຄ່ນລົ້ມຈອມ ຜະເດັດການ ຊັດດາມ ຮູສເຊນ ໃນລະດັບສູງສຸດຂອງສົງຄາມນັ້ນ ມີທະຫານສະຫະລັດຫລາຍກວ່າ 170,000 ຄົນຖືກສົ່ງໄປ ປະຈໍາການຢູ່ຕາມຄ້າຍທະຫານໃນອີຣັກ ຫລາຍ ກວ່າ 500 ແຫ່ງ ຕົກເຖິງວັນເສົາວານນີ້ ຍັງມີທະຫານສະຫະລັດເຫລືອ ຢູ່ໃນອີຣັກໜ້ອຍກວ່າ 3,000 ຄົນ ພວກນັກວິຈານໄດ້ຕິຕຽນຢ່າງແຮງຕໍ່ສະຫະລັດທີ່ໄດ້ປະຖິ້ມປະເທດທີ່ຖືກທໍາລາຍ ພ້ອມດ້ວຍ ພໍ່ໝ້າຍແມ່ໝ້າຍ ແລະພວກລູກກໍ່າພ້າຫຼາຍໆພັນຄົນ ຕະຫຼອດທັງພວກຄົນທີ່ຍັງມີການແບ່ງ ແຍກຢ່າງເລິກເຊິ່ງທາງດ້ານສາສະໜາ ແລະໂດຍປາດສະຈາກການບູລະນະສ້າງສາພວກໂຄງ ລ່າງພື້ນຖານທີ່ຖືກທໍາລາຍນັ້ນຄືນ ລັດຖະບານອີຣັກ ທີ່ນໍາໂດຍສາສະໜາອິສລາມນິກາຍ Shi’ite ຂອງນາຍົກລັດຖະມົນຕີອີ ຣັກທ່ານ Nouri al-Maliki ໄດ້ລົ້ມລຸກຄຸກຄານກັບການແບ່ງປັນອໍານາດລະຫວ່າງພັກນິ ກາຍShi’ite ນິກາຍ Sunni ແລະ ພວກຊາວເຄີດ ປະທານາທິບໍດີສະຫະລັດ ທ່ານ ບາຣັກ ໂອບາມາກ່າວວ່າ ອະນາຄົດຂອງອີຣັກ ບັດນີ້ຕົກຢູ່ ໃນມືຂອງປະຊາຊົນອີຣັກເອັງແລ້ວ